ביקשתי שידליקו את האורות כדי שגם אני אראה אתכם.
אנו מדברים על מערכות יחסים, אחרי הכול.
הדבר החשוב ביותר ביחסים, גברים,
הוא לראות את אשתך.
אפשר להבין מי נשוי, במסעדה, ומי יצא לדייט.
(צחוק)
אם גבר יוצא עם אישה, הוא מביט הישר עליה.
יש לו מטרה אחת.
(צחוק)
ברגע שכבש את ההר הזה, אפשר להירגע.
(צחוק)
הגברים הנשואים, הם מביטים מסביבם.
לעתים קרובות מישהו אחר מושך את תשומת לבם:
"אותה עוד לא ראיתי."
זה לא אומר שהוא לא אוהב אותה,
את אישתו.
זה רק אומר שהוא לא ראה את הדבר הזה בעבר.
כולנו עושים זאת, בגלל זה אנו יוצאים לחופשות,
למקומות מקסימים, חדשים, הירידה מהמטוס כאן, בבנד,
הדהימה ביופיו של ההר.
זה מלהיב.
אתה בא למקום חדש ושונה,
זה מעורר כימיקל במוחנו שנקרא - דופמין,
ודופמין מספק לנו מוטיבציה,
הוא מספק לנו הנאה,
הוא מספק לנו ריכוז,
והוא מספק לנו אושר ביחסים שלנו, תשוקה.
כשאנחנו מתאהבים במישהו, זה ממש כמו להיות תחת השפעת סמים.
אתם אולי לא זוכרים זאת,
אם אתם נשואים כמוני כבר 28 שנים,
אבל בתי הקטנה מזכירה לי על כך,
היא בשלבים הראשונים של התאהבות עם הבחור שגר יחד איתה.
(צחוק)
הם עוד בשלבי תכנון!
אך היא אישה מודרנית,
היא רוצה לעמוד ברשות עצמה לפני שהיא מתחתנת.
זוהי האישה החדשה: היא רוצה להיות עצמאית.
(מחיאות)
כן, כולנו רוצים לעמוד ברשות עצמנו, כולנו רוצים להיות עצמאיים,
ואז מהמקום של שלמות להתאחד,
זהו עולם חדש.
אני הולך לדבר היום על העולם החדש הזה,
אך החשוב מכול כאן -
זה להבין את הכימיקל הזה במוח, דופמין.
כי אם לא פגשתם את האדם לפני כן,
ואתם בשלבי ההיכרות איתו,
כל הרכיבים לעוררות הדופמין נמצאים שם.
חדשנות.
אין היסטוריה, אתם לגמרי -
לאן אנחנו הולכים עם זה?
מה מצפה לנו?
וזה מעורר את הכימיקל הזה,
ובגברים, דופמין מעורר את ההורמון שנקרא טסטוסטרון.
ופתאום רמת הטסטוסטרון של הגבר עולה.
אצל גבר ממוצע בגיל 50
רמת הטסטוסטרון נמוכה פי 2 מהרמה שהייתה בצעירותו.
היא מתחילה לרדת.
גורמים רבים תורמים לכך, אך אחד הגורמים הוא נישואים.
(צחוק)
אתם יודעים, אני בן 62, ואת שנות ה-50 שלי עברתי עם חבריי,
וכמה מהחברים שלי התגרשו, וקמו לתחייה!
אני לא ממליץ על גירושים כדי להתעורר לחיים,
(צחוק)
אבל אני ממליץ לרכוש מיומנויות לניהול יחסים כדי להתעורר לחיים
בנישואים שלכם.
כי אז לפתע,
כשאתם עם מישהו חדש הולכים למקום חדש כלשהו,
זה מעורר את דופמין,
ואצל גברים, דופמין מעורר טסטוסטרון,
ואצל גברים, טסטוסטרון מפחית את הלחץ.
הלחץ - ואני לא מתכוון ללחץ של החיים,
החיים תמיד לחוצים, בעיות בכל מקום.
אך התגובה שלנו לחיים
תלויה מאוד בתגובה של ההורמונים שלנו לחיים.
ואצל גברים, טסטוסטרון הוא ההורמון
שעוזר להם לשמור על רמות נמוכות של הלחץ.
רבים לא יודעים על כך, אך אני למדתי זאת כשהתחלתי -
זה היה אולי לפני 30 שנים, כשקראתי -
לפני 20 שנים, אולי 30, מתישהו באמצע.
התכוונתי לצפות בסרט 'זקנים חסרי מנוח',
ובאותו זמן גם קראתי
שאחד ההבדלים בין הגברים הצעירים לבין הגברים בגיל זקנה
הוא שרמות הטסטוסטרון יורדות אצל גבר.
ואז עשיתי את הקישור: זקנים חסרי מנוח.
תחשבו על גברים שזמן מה לא קיימו יחסים.
(צחוק)
הם הופכים לחסרי מנוח, רגזניים,
ועם זאת תמיד חשבנו
שטסטוסטרון הוא הגורם לרגזנות.
אך למעשה, אצל גברים, זה האסטרוגן.
(צחוק)
כל הזקנים חסרי מנוח האלה
עם רמות אסטרוגן אדירות וטסטוסטרון נמוך.
מי היה מאמין?!
אחד מגורמי הסיכון הגדולים ביותר למחלות הלב, לסרטן הערמונית,
אצל הגברים זהו טסטוסטרון נמוך.
לכל הגברים שסובלים מדכאון יש רמת טסטוסטרון נמוכה.
משום כך הדכאון אצל גברים מאוד שונה מדכאון אצל נשים.
דכאון אצל גברים היא התחושה:
"אף אחד לא רוצה בי, אני לא נחוץ יותר.
בעצם, אין בי תועלת."
"אין אף אחד שיגיב אליי.
אף אחד שאני יכול לתקן לו, לעזור לו, לשרת אותו, לתמוך בו."
כלומר להיות חסר תועלת - גורם הדכאון העיקרי אצל הגברים,
הוא להימצא בנישואים
שבהם אתה מרגיש שאין ביכולתך להסב אושר לבת הזוג שלך.
יצא לי לפגוש, כיועץ נישואים כבר יותר מ-30 שנים,
אנשים שרובם בנסיונם הנואש והאחרון,
כיוון שאני מפורסם, אנשים אומרים "אה, לכו אליו",
אז הקשים ביותר באים אליי.
(צחוק)
אך זהו אתגר.
מה שאני שומע מהגברים שוב ושוב, אני לוקח אותם הצידה,
"מה הבעיה כאן? מה קורה כאן?
"אם היה ניתן לתקן משהו אחד, מה היית מתקן?"
"ג'ון, הבעיה היחידה כאן היא שאישתי אינה מאושרת."
זה הכול.
אני מעביר סמינרים, סדנאות, אצלי בחווה, במשך ארבעה ימים,
אנו מתחילים מכך שהגברים נמצאים בחדר אחד, והנשים בחדר שני.
מבלי להשפיע, אני מבקש מהגברים לרשום את כל התלונות שלהם
לגבי בנות הזוג, היחסים, הנשים, זה בחדר אחד.
הנשים עושות זאת בחדר אחר,
ואז אנו מעבירים כל 4 ימים בנסיון לעבוד על כך.
לגברים דף אחד, לנשים חמישה.
(צחוק)
ברשימת הגברים יש מילה אחת או שתיים: ביקורתית, מתלוננת, מנדנדת, מענישה,
לא מעוניינת בסקס - זה הארוך ביותר שהם חושבים עליו.
(צחוק)
זאת הרשימה כאן.
ואצל הנשים כל הרישומים האלה, אז מתקבלת רשימה מאוד ארוכה:
כל דבר הוא משפט ארוך, ואם כך, אז כך, וכל זה.
(צחוק)
והגברים אומרים, "אתה רואה?"
(צחוק) (מחיאות)
קיבלתי כמה מחיאות כאן, שלא ביקשתי לקבל,
אבל זה מה שמלהיב את הגברים.
חוללתי שינוי.
בגלל זה הגברים מאוד אוהבים את הכלב שלהם.
(צחוק)
כשאני מגיע הביתה, הכלב שלי מאושר שאני בחיים!
(צחוק)
זה נוגע במשהו מאוד עמוק אצל כל גבר.
בתהליך האבולוציוני של האדם,
הגברים יצאו אל העולם המסוכן שבחוץ,
ואם חזרת הביתה בחיים, היו חגיגות.
(צחוק)
ועכשיו - "אה, הוא חזר."
(צחוק)
השארת את האורות דלוקים אתמול בסלון לפני שיצאת.
(צחוק)
זה מה שאני מקבל!
אז גברים אומרים, "אילו רק הייתה מאושרת - "
גבר, מה הוא חושב,
"אילו רק הייתה נשארת כפי שהייתה כשהתחתנו."
כשהגברים מתחתנים, הם רוצים שלא תשתני - כאילו שזה אפשרי.
אני מבין שהנשים לעולם לא יהיו אותו הדבר,
הן כמו מזג האוויר.
(צחוק)
הוא תמיד משתנה:
הנה יום בהיר, שמים כחולים, עננים תפוחים,
סערות גשם,
מכות ברק,
הוריקנים,
(צחוק)
טורנדו.
אם אתה ממאדים, אז יש לך היצרים האלה
שגורמים לך לעשות את הגרוע מכול כשאתה עם מישהי מנוגה.
על מאדים, כשמתקרב טורנדו, מה עושים?
מוצאים בור ומתחבאים.
(צחוק)
זה לא מה שהנשים מצפות שתעשה.
כשהטורנדו מתקרב, אתה אמור פשוט לעמוד שם.
(צחוק)
"קרה משהו?"
(צחוק)
ואם קראתם את הספרים שלי, אז תדעו מה עליכם להגיד
כשכל תא בגופכם אומר "אני לא עומד בזה.
"אני חייב למצוא בור ולהתחבא. תנו לי להיכנס לרכב ולנסוע מכאן."
במקום, אתה עומד שם ורק ממשיך להסתכל.
וכשמגיעה הפסקה קלה, אתה אומר, "אה.
(צחוק)
"ספרי לי עוד."
(צחוק)
והיא מרגישה: התחתנתי עם סופרמן.
(צחוק)
לאחר שהצלחת לעשות זאת, ואני מלמד אנשים איך עושים זאת -
אתה חייב לדעת לפחות מה אתה מנסה להשיג כאן.
כי גברים נשואים אומרים,
"לא משנה מה אני עושה או אומר, זה רק מחמיר את המצב."
ואני אומר, "כי מה שאתה עושה ואומר הוא לא נכון.
(צחוק)
"זה פשוט לא עובד!
"הרגע אמרת לי שזה לא עובד. זה לא עובד."
אז מה כן עובד?
שום דבר.
(צחוק) (מחיאות)
שום דבר!
לא ניתן להפוך אישה למאושרת!
(צחוק)
לא ניתן לשנות מזג אוויר.
הוא משתנה לבדו.
נשים הם אנשים בוגרים,
הן משפרות את מצבן, הופכות למאושרות יותר,
הן יודעות איך לעשות זאת.
רק שדרכן מאוד שונה מהדרך שלנו.
כל מה שעליי לעשות כשאני בלחץ הוא לשבת.
(צחוק)
לגברים יש מתג כאן מאחור,
ברגע שאתה מתיישב,
(צחוק)
זרימת הדם אל המוח נחסמת.
(צחוק)
עשו כמה ניסויים בקשר לכך.
בסוף היום, ביקשו מהנשים לשבת וביקשו מהגברים לשבת,
ומדדו את רמת הפעילות במוח.
הנשים מתיישבות, פעילות המוח מאיצה,
(צחוק)
זרימת הדם גוברת.
אתה שואל "על מה את חושבת?"
והיא עונה - מה שכל אישה כאן בחדר יכולה לנחש -
"בזמן שאני יושבת כאן על הספה,
"אני חושבת על כל הדברים שאני צריכה לעשות ולא עושה
"כי אני משתתפת בניסוי הטיפשי הזה."
(צחוק)
ואז הם ניגשים אל הגבר, והגבר יושב לו שם,
ואתה מביט על הרישומים: לא קורה דבר!
(צחוק)
זה שבור?
(צחוק)
מה קורה?
והיא מגיבה "אה!"
אז אתה שואל "על מה אתה חושב?"
ואם אתם נשואים, אז אתם יודעים את התשובה לשאלה זאת.
הוא עונה "שום דבר!"
(צחוק)
ועכשיו יש לו הוכחה "את רואה, יקירה, אני לא מסתיר ממך דבר."
(צחוק)
"אין לי סודות גדולים. אני לא מסתיר ממך את הבעיות שלי.
"אני מנסה לשכוח אותן.
(צחוק)
"למה צריך לדבר עליהן?"
מכיוון שאחת הדרכים העיקריות אצל גבר להתמודד עם לחץ -
ותזכרו, מהו ההורמון שמוריד לחץ אצל גברים?
טסטוסטרון.
אז ההורמון שמוריד לחץ אצל גברים הוא טסטוסטרון.
אם יש לי כל הבעיות האלה בחיים, ואני פותר אותן,
אני משחרר טסטוסטרון,
זה ממשיך להוריד לי את רמת הלחץ.
בסופו של יום, עדיין יש לי בעיות לא פתורות,
כל הבעיות שלא פתרתי.
אז כעת, אני לא פותר בעיות, רמת הלחץ שלי עולה!
אני לא יכול לעשות דבר, אני בבית,
אין לי מה לעשות כאן, אז הלחץ גובר.
אז איך הגברים הסתגלו להתמודד עם בעיות
שלא ניתן לעשות לגביהן דבר ברגע שהתיישבת?
שוכחים אותן!
(צחוק)
אנו יכולים לכבות את מוחנו.
יש לנו מתג כיבוי. לנשים אין.
הן לא יכולות לשכוח דבר.
(צחוק)
הנה לכם בוחן קל באינטליגנציה מגדרית:
למי יש יכולת זכרון טובה יותר ורבה יותר?
לנשים או לגברים?
לנשים.
זה מוכח!
ההיפוקמפוס במוח האישה גדול פי 2 מזה שבמוחו של גבר.
המפלס השני כמו ספרייה שרושמת בקומה ראשונה כל שמתרחש.
ובקומה השנייה,
היא רושמת כל טעות שאי-פעם עשית.
(צחוק)
ומשהו שאין עליו שליטה הוא שכאשר היא בלחץ,
כשהיא בלחץ, הדם זורם אל הקומה השנייה.
(צחוק)
ישנה מעלית, היא עולה בה,
היא שוכחת כל דבר טוב שאי-פעם עשית
וזוכרת כל טעות שחוללת.
ואיך היא יורדת מהקומה הזאת?
היא צריכה להוריד את הלחץ, היא לא יכולה לשכוח.
אז מה היא עושה? מהי תגובת האישה?
פשוט תמדדו את פעילות המוח.
היום יש מחקרים נפלאים על מוח.
תחת לחץ מתון, במוח האישה
אל החלק האחראי על רגשות זורם פי 8 יותר דם,
שמגיע בסוף אל היפוקמפוס.
היא מופצצת בזכרונות!
והגבר, הוא שוכח הכול.
אני לא בא להגיד שנשים אמוציונליות יותר מגברים,
אני אומר שתחת רמת לחץ מתונה לנשים יש תגובה רגשית חזקה יותר.
תחת רמת לחץ אדירה, לגברים יש תגובה רגשית חזקה יותר.
מהו לחץ אדיר עבור גברים?
בעיה שלא ניתן לפתור ושלא ניתן לשכוח.
זהו הלחץ האדיר עבור גברים:
בעיה שלא ניתן לפתור, ושלא ניתן לשכוח.
לא משנה בכמה משחקים צפית,
לא משנה כמה חדשות ראית,
כמה משקולות הרמת במכון כושר,
אתה לא מסוגל לשכוח.
אז עכשיו רמת הלחץ עולה לשמיים.
לגברים, זוהי בעיה גדולה!
מבחינה היסטורית, התפתחותית,
אלו הם אריות, נמרים, דובים.
אוי, לא!
אריות, נמרים, דובים - לגברים תגובה אדירה!
דרך אגב, מה קורה מבחינה ביולוגית?
ברגע שגבר מרגיש חסר אונים,
הטסטוסטרון שלו מומר לאסטרוגן ומציף את מוחו בתחושת פחד וכעס.
רק כשגברים פונים אל ההורמון הנשי שלהם
הם מאבדים שליטה על ההורמון הגברי שלהם,
רמת הטסטוסטרון שלהם יורדת.
בפועל, טסטוסטרון מומר לאסטורגן
באמצעות האנזים שנקרא ארומטאז.
אני גבר, מונע על-ידי הטסטוסטרון.
כל גבר חייב שיהיה לו
פי 30 מכמות הטסטוסטרון שיש לאישה הממוצעת
כדי לעלות לבמה ולעשות כרצונו.
אחרת, הוא יתנהג כך:
"אוף, לא מתחשק לי יותר לעבוד.
"בא לי רק לשחק, לראות טלוויזיה, ולהתבטל."
כל לוזר שאי-פעם יעצתי לו,
שאלתי אותו "למה עשית זאת?" - "כך התחשק לי."
"אולי תקום ותעשה את זה?" - "לא בא לי."
מה שאנו רוצים - רגשות, תנופה אבולוציונית מדהימה.
גברים חייבים תמיד לנמק קודם ורק אז לבדוק מה הם מרגישים.
מדוע אני אומר זאת?
כי אני מייעץ רבות ללוזרים.
הם הולכים אחרי הרגשות במקום לשאול "האם יש בכך הגיון?"
"לא אכפת לי."
גבר צריך קודם לבדוק האם יש הגיון בדבר,
ואז לבדוק מה הוא מרגיש לגבי זה.
נשים צריכות קודם לבדוק מה הן מרגישות,
מה שהולך להפעיל את האינטואיציה,
ורק אז לבדוק אם זה הגיוני.
אנחנו משלימים זה את זה,
ורואים שהחיווט במוח הוא זהה.
האזור האינטואיטיבי כאן, האזור הרגשי כאן,
שאצל אישה נקרא האונה הקודקודית הימנית,
שקשור לקשרים האישיים,
שקשור ל: "מה תאכל היום?"
"מה כדאי לאכול היום?"
"מה כדאי לי ללבוש?"
"תראה מה היא לובשת."
"מה צריכים הילדים שלנו?"
"מה האנשים צריכים?"
"מה צריך כדור הארץ?"
"מה המשפחה שלנו צריכה?"
"איך אני יכולה לשפר את היחסים האלה?"
אלו הן פעולות של יחסי קרבה.
גיליתי זאת בחופשה
יחד עם אישתי ועם שלוש הבנות שלי בהוואי.
בזמן שישבנו לנו ללא מעש,
הקשבתי לשיחות שלהן.
(צחוק)
"מה נאכל היום?"
"מה נלבש?"
"מה לבשת, אני יכולה גם?"
לא היה שם דבר שיכל להפריע,
אבל כשהן נרגעות -
רואים? בדיוק על זה אני מדבר: כך הנשים נרגעות.
הן פונות אל החלק הימני של המוח, המעורר את אסטרוגן,
הוא מעורר גם הורמון קסום נוסף שרוב אנשים לא מכירים אותו,
שנקרא אוקסיטוצין.
אוקסיטוצין הוא ההורמון שמוריד לחץ אצל נשים.
זו הייתה תגלית מדהימה!
מתי הם החלו לגלות זאת, לפני 12 שנים?
דקה של רברבנות, כי אני ממאדים,
אני דיברתי על כך לפני 30 שנים.
גיליתי זאת כשקראתי מאמר
על אוקסיטוצין שמפיקות נשים כשהן רואות תינוקות.
בזמנו, למדנו איך להיות שם בשבילם,
איך ליצור חיבור עם תינוקות בלידה,
מונפקת כמות עצומה של אוקסיטוצין, ונוצר החיבור.
אז הלכתי לאחד הקניונים, וצפיתי בנשים, צפיתי בגברים,
הייתי יושב שם ופשוט צופה: היה שם כיסא.
(צחוק)
ובימים ההם,
כשלנשים היה אוקסיטוצין גבוה יותר משיש להן היום,
בימים ההם, כשאישה עברה כך עם תינוקה,
הנשים היו מתאספות, "אה!"
אותה התגובה שעשתה אישתי כשהבאתי לה שושנה,
וכשחיבקתי אותה בזרוע שלי,
וכשראינו משהו חמוד בסרט,
ואז הבנתי, "זה מה שגורם לנשים לחייך."
כעת יש לנו מדע שיתמוך בזה: אוקסיטוצין מוריד לחץ אצל נשים.
ואז גילינו שאוקסיטוצין מאפשר לנשים להגיע לאורגזמה.
עכשיו הגברים מתעוררים.
(צחוק)
קיימת גלולת אוקסיטוצין, אוקסיטוצין סינטטי.
אתה יכול לתת לה אותה, היא תהייה מגורה מאוד,
וזה כבר מוכח, יום למחרת היא תירה בך.
(צחוק) (מחיאות)
כי התרופות מרימות אותך, ואז מנחיתות אותך.
(צחוק)
עם הבנה זו של שני התהליכים,
אנחנו חיים היום בעולם שבו יש הרבה לחץ.
מה שאנו רוצים להשיג
זה שוויון, כבוד הדדי, הערכה הדדית,
אך אנחנו עומדים בפני אתגר חדש.
ככל שנשים יוצאות יותר לעבודה, מרגישות יותר עצמאיות,
כך מופק יותר הטסטוסטרון.
אין שום בעיה עם טסטוסטרון בגוף האישה,
חלקן נולדות עם רמות גבוהות,
הן יגידו, "על מה אתה מדבר? לא אכפת לי מה ללבוש."
אך רוב הנשים, 90% מהנשים, אצלן הטסטוסטרון נמוך, האסטרוגן גבוה,
ואוקסיטוצין הוא ההורמון אצל נשים שמוריד להם את קורטיזול -
קורטיזול הוא הורמן הלחץ.
אם תתנו לגבר זריקת אוקסיטוצין, הוא ילך לישון.
(צחוק)
כיוון שאחרי האורגזמה...
(צחוק)
לאחר שהגיע לאורגזמה, משוחרר האוקסיטוצין,
ומה הגבר עושה?
הוא ישר הולך לישון.
אז המסקנה היא, שכל דבר המייצר אוקסיטוצין,
אחרי שיבוצע כמה פעמים, די מרדים את הגבר.
שבתורו מכביד משמעותית על היחסים,
אלא אם כן יבין הגבר שאם יעשה את אותו הדבר לאישתו,
הוא לא רק יבצע פעולות שמייצרות אצלה אוקסיטוצין,
אלא הוא יפתור בעיה.
וכשנפתרת הבעיה, רמת הטסטוסטרון עולה.
אז כשאישתי מדברת,
אני במרכז הסערה, ואני אומר "ספרי לי עוד",
הטסטוסטרון נשאר גבוה כי אני יודע איך לגרום לזה לעבוד,
ואני יודע שמה שאני עושה זה עוזר לה לייצר יותר אוקסיטוצין.
לתכנן דייט, להביא פרחים, לתת כרטיסי ברכה,
כל הסימבולים של יום אהבה,
עושים באופן קבוע, בקטנה, לא יותר מדי.
כדי שהיא תמיד תצפה לרגע מיוחד
מה שיגרום לרמת האוקסיטוצין לעלות ולרמת הלחץ לרדת,
כדי שרמות הלחץ שלה לא יזנקו.
בגלל שכיום, לפי מחקרים, רמת הלחץ אצל נשים
גבוהה פי 2 מזו של הגברים וגבוהה פי 4 כשהן בבית.
זה מזעזע.
מה שאנו יכולים לעשות
הוא להבין שהיחסים שלנו עוזרים לנו להוריד את רמת הלחץ אצל נשים
באמצעות מיומנויות חדשות לייצור אוקסיטוצין בגופה,
תקשורת טובה יותר עושה זאת, תראה אותה, תקשיב לה,
תבחין כשהיא משנה תסרוקת - הדברים הקטנים האלה.
אני אסיים כאן.
הדברים הקטנים חשובים מאוד. הטסטוסטרון הגברי חשוב מאוד.
מעולם לא הייתה לי הרצאה כה קצרה.
(צחוק)
אך אסיים עם 3 לקחים פשוטים -
לא השתמשתי במצגת שלי -
(צחוק)
זה היה אמור להיות: "להישאר מרוכזים בעולם היפר-אקטיבי"
אבל -
(צחוק)
(מחיאות) (תרועות)
אבל ברגע שמישהו צחק זה הוציא את המיטב שבי,
אז הוצאתם את המיטב שבי, והייתם הכי נהדרים,
ואני רוצה לתת לכם שלוש מחשבות לדרך - חכו.
לגברים: גבר זקוק לנוסחאות, אנו צריכים שיטות.
דרך אגב, הצד השמאלי אצל גברים,
אונה קודקודית שמאלית גדולה פי 2 מזו של נשים.
מדובר בפתרון בעיות, לתקן טוסטר,
לחבר מחשב, דברים טכניים.
כשאתה מתקן דברים, זה מעורר טסטוסטרון,
פתרון בעיות, טיפוח דברים.
בכולנו יש שילוב של הנשי ושל הגברי,
אבל כך מטפחים את ההורמונים הנשיים, ואת ההורמונים הגבריים.
סוד שאינו ידוע לכל גבר.
אתה יכול להביא לה 24 שושנים,
המוח הגברי, הוא מחשב בצדו השמאלי:
"24 שושנים, זה אמור לתת 24 נקודות."
(צחוק)
אם שושנים מייצרות אוקסיטוצין אז תהיה קפיצה גדולה.
זוהי נקודה אחת בלבד.
אז אתם צריכים לדעת זאת.
אם תביאו שושנה אחת, נחשו מה יהיה?
נקודה אחת של אוקסיטוצין.
6 שושנים, נחשו מה?
נקודה אחת של אוקסיטוצין.
מאה שושנים? אולי שתי נקודות אוקסיטוצין.
(צחוק)
דברים קטנים מייצרים הבדל גדול עבור נשים.
לא הדברים הגדולים, הם בסדר.
אתה הולך לעבודה, אתה משתפר יותר בעבודה,
אתה חושב, "לא צריך להביא יותר שושנים!"
אתה עובד, מקבל נקודה אחת, אתה חוזר הביתה, מקבל נקודה אחת.
אתה נשוי, נקודה אחת על זה. זהו, שלוש נקודות ביום.
(צחוק)
והיא עושה את אותו הדבר, כך שכשאתה חוזר הניקוד הוא שווה.
היא הכינה לך ארוחת ערב לאור נרות.
"הו, אלוהים, אתה בצורה גדולה!"
כי היא מקבלת נקודה על כך שהתאימה את המפיות לצלחות.
(צחוק) (מחיאות)
אם היא אומרת "הכנתי את האהוב עלייך" אתה בצרה גדולה!
כי היא אוספת את כל הנקודות על כך שיודעת מה אתה אוהב,
על כך שהלכה לחנות וקנתה את מה שאתה אוהב,
על כל ההקרבות האישיות האלה.
היא נתנה לעצמה נקודות, ואז מביטה עליך - 33 : 3.
(צחוק)
והיא אומרת "מי זה הבחור הזה?!"
"הוא אפס!"
33 פחות 3 יוצא 30 : 0. אז -
(צחוק)
אז תעשו דברים קטנים: חיבוקים 4 פעמים ביום,
חיבה, מחמאות, תבחינו בדברים, תכננו -
כל אלה מייצרים הרבה אוקסיטוצין.
כתבתי בנושא הזה 17 ספרים.
עכשיו, עבור גברים,
מה אתן יכולות לעשות כדי לשמור על רמה גבוהה של טסטוסטרון?
אתן רוצות גבר ערני, נמרץ!
הנה 3 דברים קטנים,
זכרו את הדברים הקטנים, גם על גבר הם יכולים מאוד להשפיע.
בזמן שהוא מדבר, ויש פאוזה - עם כל האמינות שבכן -
הנה שלוש אמירות לשימוש יום-יומי,
ותוכלו לראות איך החזה שלו יתנפח, "כן."
(צחוק)
בזמן הפאוזה תאמרו לו "זה נשמע הגיוני."
(צחוק) (מחיאות)
נכון?
והוא מסתובב כולו...
(מחיאות)
ובראשו הוא חושב "מה אמרתי?"
(צחוק)
אמירה הבאה - "רעיון נהדר!"
(צחוק)
נראה לי אני מוכן לשיחת TED שלי!
הוא אומר "רעיון נהדר, ראוי לחלוק עם אחרים, כן?"
והאמירה הקסומה שכל גבר רוצה לשמוע לאחר שהתחתן.
באמת, כמה שזה חסר לנו.
נשים, תאמרו זאת בכל הזדמנות, אתן לא מבינות כמה זה חשוב לנו.
פשוט עם חיוך רחב על פנים, תגידו "אתה צודק!"
(צחוק)
תודה רבה לכולכם.
אני מקווה שתובנה זו ראויה לשיתוף.
תודה לכם.
תודה רבה.
(תרועות) (מחיאות)